देर रात सीएम के सरकारी आवास एक अणे मार्ग में मुख्यमंत्री ने भाजपा अध्यक्ष के सम्मान में रात्रि भोज दिया। डिनर में भाजपा से उप मुख्यमंत्री सुशील कुमार मोदी, प्रदेश अध्यक्ष नित्यानंद राय और संगठन महामंत्री नागेन्द्र, मंत्रियों में नंदकिशोर यादव, डॉ प्रेम कुमार व मंगल पांडेय शामिल हुए, जबकि जदयू की ओर से सांसद आरसीपी सिंह, जदयू प्रदेश अध्यक्ष बशिष्ठ नारायण सिंह, ऊर्जा मंत्री बिजेन्द्र प्रसाद यादव और जल संसाधन मंत्री राजीव रंजन सिंह उर्फ ललन सिंह शामिल हुए। डिनर में शुद्ध शाकाहारी व्यंजन- रोटी, चावल, उपमा, डोकला आदि का इंतजाम किया गया था।